Na temelju članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12 – pročišćeni tekst, 94/13, 152/14, 7/17) i članka 58. Statuta Osnovne škole ''Žrnovnica'' Žrnovnica, Školski odbor Osnovne škole ''Žrnovnica'' Žrnovnica uz prethodnu suglasnost Gradskog vijeća Grada Splita (KLASA: 602-02/15-01/00181, URBROJ: 2181/01-09-02/01-17-7) od 29. ožujka 2017. na svojoj sjednici održanoj dana 24. travnja 2017. godine donosi:

**STATUTARNU ODLUKU O IZMJENAMA**

**STATUTA OSNOVNE ŠKOLE ''ŽRNOVNICA'' ŽRNOVNICA**

**Članak 1.**

U Statutu Osnovne škole ''Žrnovnica'' Žrnovnica (KLASA: 003-05/15-01/2, URBROJ: 2181-67-15-2 od 19. svibnja 2015. godine i KLASA: 003-05/16-01/3, URBROJ: 2181-67-01-16-1 - od 24. ožujka 2016. - Statutarna odluka o izmjenama i dopunama Statuta) u članku 60. stavak 4. briše se.

**Članak 2.**

Članak 106. mijenja se i glasi:

„Izostanak učenika s nastave, u slučaju pravodobnog zahtjeva roditelja, može odobriti:

– učitelj za izostanak tijekom nastavnoga dana,

– razrednik za izostanak do tri (pojedinačna ili uzastopna) radna dana,

– ravnatelj za izostanak do sedam (uzastopnih) radnih dana,

– učiteljsko vijeće za izostanak do petnaest (uzastopnih) radnih dana,

Pravodobnim zahtjevom roditelja za izostanak učenika s nastave prema stavku 1. ovoga članka smatra se :

- usmeni ili pisani zahtjev učitelju najkasnije neposredno prije početka nastave za izostanak tijekom nastavnoga dana,

- pisani zahtjev razredniku za izostanak do tri pojedinačna ili uzastopna radna dana najkasnije jedan dan prije izostanka,

- pisani zahtjev ravnatelju za izostanak najkasnije tri dana prije izostanka,

- pisani zahtjev učiteljskom vijeću najkasnije osam dana prije izostanka.

Roditelj može, više puta godišnje, opravdati izostanak svoga djeteta u trajanju do tri radna dana, a za koje nije pravodobno podnesen zahtjev za odobrenjem sukladno stavcima 1. i 2. ovoga članka.

Opravdanost izostanka s nastave zbog zdravstvenih razloga u trajanju duljem od tri radna dana uzastopno dokazuje se liječničkom potvrdom.

Izostanak učenika s nastave može se opravdati i odgovarajućom potvrdom nadležne institucije, ustanove ili druge nadležne fizičke ili pravne osobe (Ministarstvo unutarnjih poslova, sud, nadležni centar za socijalnu skrb, ustanova u koju je učenik uključen zbog pružanja pomoći ili dijagnostike, škola s umjetničkim programima, škola stranih jezika, učenički dom, sportski klub, kulturno-umjetničko društvo, kazalište u koje je učenik uključen, specijalistička ordinacija u kojoj je obavljen pregled ili dijagnostička pretraga i drugo), uključujući i e-potvrdu o narudžbi za pregled u zdravstvenoj ustanovi.

Neopravdanim izostankom učenika s nastave smatra se izostanak koji nije odobren ili opravdan sukladno odredbama stavaka 1., 2,. 3., 4. i 5. ovoga članka.

Izostanak učenika s nastave prema stavcima 3., 4. i 5. ovoga članka obvezno je opravdati dostavljanjem razredniku ispričnice roditelja, liječničke potvrde ili odgovarajuće potvrde nadležne institucije najkasnije u roku od pet dana od povratka učenika na nastavu.“

**Članak 3.**

Članak 192. briše se.

**Članak 4.**

Ova Statutarna Odluka o izmjenama Statuta OŠ ''Žrnovnica'' Žrnovnica stupa na snagu danom objave na oglasnoj ploči Škole.

PREDSJEDNICA ŠKOLSKOG ODBORA:

Lidija Đerek, prof.

Utvrđuje se da je osnivač Grad Split na Prijedlog Statutarne odluke o izmjenama Statuta OŠ ''Žrnovnica'' Žrnovnica dao suglasnost svojim aktom Zaključak o davanju prethodne suglasnosti na Prijedlog Statutarne odluke o izmjenama Statuta Osnovne škole ''Žrnovnica'' Žrnovnica dana 29. ožujka 2017., KLASA: 602-02/15-01/00181, URBROJ: 2181/01-09-02/01-17.

Ova Statutarna Odluka je objavljena na oglasnoj ploči Škole dana 25. travnja 2017., a stupila je na snagu 25. travnja 2017..

|  |  |
| --- | --- |
|  | ***RAVNATELJICA*** |
|  |  |
|  | ***Matija Šitum, prof.*** |
| KLASA: 003-05/17-01/1 |  |
| URBROJ: 2181-67-01-17-1 |  |
| Žrnovnica, 25. travnja 2017. |  |